Bükön a pingpongvilágbajnok ellen
Férfiasztalitenisz-válogatottunk kedden, Bükön Eb-selejtezõn fogadja Ausztriát. A meccsnek kétségkívül a vendégek az esélyesei, hiszen bevetik a sportág aktuális egyéni világbajnokát, Werner Schlagert.
A magyar férfi asztalitenisz-válogatott a Premier Divízió A csoportjában Ausztria, Fehéroroszország és Lengyelország társaságában vív oda-visszavágós mérkõzéseket a következõ, 2005. évi Európa-bajnokság csapatversenyeinek kiemeléséért. A rajton a megfiatalított magyar csapat 2:0-s vezetés után 3:2-re kikapott az esélyesebb lengyelek otthonában. A csoport másik találkozóján Ausztria 3:2-re verte Fehéroroszországot.

A 2. fordulóban kedden 17 órai kezdettel Bükön, a nagyközség sportcsarnokában (Eötvös u. 11.) kerül sor a Magyarország-Ausztria találkozóra. (A protokoll és bemutatás 16.30 órakor kezdõdik, a mérkõzés maga 17 órakor.) A mérkõzés esélyese egyértelmûen a vendég együttes, amelynek edzõje 1995 óta Karsai Ferenc, aki korábban a Kiskunfélegyházát öt alkalommal vezette bajnoki címre. Majd Ausztriában világhírnévre tett szert, elsõsorban legkiválóbb tanítványa, Werner Schlager eredményei révén. Schlager az idei courmayeuri Eb-n Tóth Krisztinával vegyes párosban aranyérmes lett, majd a párizsi vb-n megnyerte az egyéni versenyt.

Májusi párizsi diadala óta hatalmas népszerûségnek örvend Ausztriában, amire többek között bizonyíték, hogy 31. születésnapján, szeptember 28-án bélyeget jelentettek meg róla. Schlager szereplését még úgy is hatalmas érdeklõdés kíséri, hogy a vb óta szinte folyamatosan sérült, lábujjtörésébõl nagyon nehezen gyógyult fel, így a világranglistán visszaesett az ötödik helyre, és múlt héten, a férfi Világkupán - sérülése utáni elsõ versenyén - csak a 9-12. helyen zárt.
 
Az osztrák csapat másik erõssége a kínai származású Chen Weixing, aki Ausztriába költözése elõtt a Postást erõsítette. Az idei Eb-n férfi párosban aranyérmes lett a fehérorosz Csetinyin oldalán, a párizsi vb-n egyéniben a negyeddöntõig jutott. A vendégeknél játszik Gárdos Róbert is, aki hosszú évek óta az Innsbruck játékosa, és aki serdülõként még Magyarországnak szerzett Európa-bajnoki címet. A magyar válogatott kijelölésénél Volper László szövetségi kapitány a Lengyelországban majdnem bravúrt elért fiatalokra, valamint a TOP 12 bajnokság újdonsült gyõztesére, a 19 éves Zwickl Dánielre számít. S ezúttal éppen a fiatalítás okán nem játszik a német Bundesliga I-ben szereplõ Pázsy Ferenc.

A játékosok világranglistás helyezése (2003. október) és legjobb eredményeik:

Magyarország
Fazekas Péter (Langenlois/Ausztria, 172.) - TOP 12-bajnok (2001), 2-szeres ifi Eb-ezüstérmes (1999), ob-ezüstérmes
Demeter Lehel (Kecskeméti Spartacus, 193.) - 3-szoros országos bajnok, TOP 12-ezüstérmes (2003), ifi Eb-ezüstérmes (1994)
Jakab János (BVSC, 210.) - ifi Eb-ezüstérmes (2003), 3-szoros serdülõ Európa-bajnok
Zwickl Dániel (Tegernheim/Németország, 244.) - TOP 12-bajnok (2003), 2-szeres ifi Eb-ezüstérmes (2000, 2002), 5-szörös serdülõ Európa-bajnok

Ausztria
Werner Schlager (SVS Niederösttereich, 5.) - egyéni világbajnok (2003), egyéni vb-bronzérmes (1999), Európa-bajnok vegyes párosban (2003), Európa "TOP 12"-bajnok (2000), Világkupa-ezüstérmes (1999), 4-szeres Eb-bronzérmes
Chen Weixing (SVS Niederösterreich, 23.) - Európa-bajnok (2003), világbajnoki negyeddöntõs (2003), Eb-ezüstérmes (2003)
Gárdos Róbert (TS Innsbruck, 80.) - Eb-bronzérmes csapattag (2002), serdülõ Európa-bajnok
Kostadin Lengerov (SVS Niederösterreich, 70.) - vb-5. helyezett csapattag (2001), ifjúsági Európa-bajnok (1994)
Karl Jindrak (SVS Niederösterreich, 138.) - 3-szoros Eb-bronzérmes párosban

Fábik Tibor